**ZÁPISNICA**

**z 3. zasadnutia Akademického senátu FSV UCM v Trnave v akademickom roku 2021/2022**

**zo dňa 1. februára 2022**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 3. zasadnutia AS FSV UCM v Trnave
3. Kontrola plnenia uznesení z predchádzajúceho zasadnutia
4. Úprava – Prijímacie konanie na FSV UCM v Trnave na akademický rok 2022/2023
5. Úprava – Harmonogram štúdia FSV UCM v Trnave na akademický rok 2021/2022
6. Príprava volieb dekana FSV UCM v Trnave
7. Rôzne
8. Záver
9. **Otvorenie zasadnutia AS FSV UCM v Trnave**

Predsedníčka AS FSV UCM, doc. PhDr. Mgr. Oľga Bočáková, PhD., mim. prof. otvorila 3. zasadnutie AS FSV UCM v akademickom roku 2021/2022 a privítala prítomných členov AS FSV UCM a členov vedenia FSV UCM.

1. **Schválenie programu 3. zasadnutia AS FSV UCM v Trnave**

Predsedníčka AS FSV UCM oboznámila členov AS FSV UCM s programom zasadnutia senátu.

**Návrh č. 1:**

**Predsedníčka AS FSV UCM navrhla hlasovanie o programe 3. zasadnutia AS FSV UCM.**

**Schvaľovanie predloženého návrhu:**

**Za**: 12 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2022**

**Členovia AS FSV UCM odsúhlasili program 3. zasadnutia AS FSV UCM.**

**3) Kontrola uznesení z 2. zasadnutia AS FSV UCM v akademickom roku 2021/2022**

Tajomníčka AS FSV UCM, Mgr. Simona Galfyová, informovala o plnení uznesení zo zasadnutia senátu, ktoré sa konalo 1. decembra 2021.

Uznesenie č. 7/2021 bolo splnené, prodekan PhDr. Michal Imrovič, PhD. predložil na rokovanie AS FSV UCM v Trnave aktualizovaný harmonogram štúdia na akademický rok 2021/2022 a upravený dokument o prijímacom konaní na FSV UCM v Trnave na akademický rok 2022/2023.

1. **Úprava – Prijímacie konanie na FSV UCM v Trnave na akademický rok 2022/2023**

Predsedníčka AS FSV UCM odovzdala slovo zastupujúcemu prodekanovi pre výchovno-vzdelávaciu činnosť PhDr. Michalovi Imrovičovi, PhD., ktorý vysvetlil dôvody úprav dokumentu o prijímacom konaní. Vysvetlenie poskytol aj doc. PhDr. Peter Horváth, PhD., keďže sa jednalo o študijné programy Katedry verejnej správy, ktoré boli vyňaté z ponuky pre uchádzačov.

1. **Úprava – Harmonogram štúdia FSV UCM v Trnave na akademický rok 2021/2022**

Zastupujúci prodekan pre výchovno-vzdelávaciu činnosť, PhDr. Michal Imrovič, PhD., prítomným predstavil zmeny v harmonograme štúdia, ktoré sa týkali najmä štátnych skúšok a povinností pre študentov z nich vyplývajúcich. K úpravám v harmonograme sa vyjadrili aj členovia pedagogickej komisie AS FSV UCM v Trnave, ktorá zasadala v rovnaký deň dopoludnia.

Pripomienky v oboch dokumentoch boli zapracované, aby o nich mohli hlasovať členovia AS FSV UCM v Trnave. (Príloha č. 1, 2).

**Návrh č. 2:**

**Predsedníčka AS FSV UCM navrhla spoločné hlasovanie o predložených upravených dokumentoch „Prijímacie konanie na FSV UCM v Trnave na akademický rok 2022/2023“ a „Harmonogram štúdia FSV UCM v Trnave na akademický rok 2021/2022“.**

**Schvaľovanie predloženého návrhu:**

**Za**: 12 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2021**

**Členovia AS FSV UCM schválili dokumenty „Prijímacie konanie na FSV UCM v Trnave na akademický rok 2022/2023“ a „Harmonogram štúdia FSV UCM v Trnave na akademický rok 2021/2022“.**

1. **Príprava volieb dekana FSV UCM**

Predsedníčka AS FSV UCM požiadala predsedu legislatívnej a volebnej komisie AS FSV UCM, doc. JUDr. Bystríka Šramela, PhD., aby prítomných informoval o návrhoch prijatých na jej zasadnutí, ktoré sa konalo v ten istý deň pred rokovaním senátu.

Predseda komisie uviedol, že vzhľadom na končiace funkčné obdobie dekana FSV UCM doc. PhDr. Jaroslava Mihálika, PhD. dňom 23. septembra 2022 je potrebné vyhlásiť voľby dekana FSV UCM v súlade s platným dokumentom Volebný poriadok pre voľbu kandidáta na dekana FSV UCM v Trnave.

Navrhovaný harmonogram a úkony súvisiace s voľbou dekana FSV UCM sú uvedené v zápisnici zo zasadnutia legislatívnej a volebnej komisie AS FSV UCM, ktorá je jednou z príloh zápisnice zo zasadnutia AS FSV UCM. (Príloha č. 3).

Predsedníčka AS FSV UCM poďakovala predsedovi legislatívnej a volebnej komisie AS FSV UCM za dôslednú prípravu podkladov k voľbe dekana FSV UCM, ktorými sa v najbližších dňoch bude zaoberať na svojom zasadnutí predsedníctvo AS FSV UCM.

1. **Rôzne**

Predsedníčka AS FSV UCM oznámila, že doc. PhDr. Michal Lukáč, PhD. sa ako interný člen Vedeckej rady FSV UCM vzdal svojho mandátu k 1. februáru 2022, z dôvodu 100 % úväzku na Inštitúte manažmentu. AS FSV UCM toto rozhodnutie prijal na vedomie. (Príloha č. 4).

Dekan FSV UCM, doc. PhDr. Jaroslav Mihálik, PhD., sa vyjadril k priebehu výučby v začínajúcom letnom semestri 2021/2022. Pedagogický proces bude realizovaný online formou prostredníctvom MS Teams, ako tomu bolo aj doteraz. Na fakultnej úrovni sa podľa aktuálnej epidemiologickej situácie prehodnotí, kedy a za akých okolností by sa študenti mohli zúčastniť vyučovacieho procesu prezenčne.

Doc. PhDr. Peter Horváth, PhD. apeloval na vedenie fakulty, nech v spolupráci s rektorom UCM a AS UCM vyvíjajú úsilie aby od septembra, t.j. od budúceho akademického roka 2022/2023 bola výučba realizovaná predovšetkým prezenčnou formou.

1. **Záver**

Predsedníčka AS FSV UCM poďakovala všetkým prítomným za účasť na zasadnutí senátu a ukončila rokovanie.

V Trnave 1. februára 2022

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Mgr. Oľga Bočáková, PhD., mim. prof. ...........................................

**Prílohy:**

1. Prijímacie konanie na FSV UCM v Trnave na akademický rok 2022/2023
2. Harmonogram štúdia FSV UCM v Trnave na akademický rok 2021/2022
3. Zápisnica zo zasadnutia legislatívnej a volebnej komisie AS FSV UCM
4. List doc. PhDr. Michala Lukáča, PhD. – Vzdanie sa členstva vo VR FSV UCM
5. Prezenčná listina